Úradný vestník L 277 , 14/10/1998 S. 0036 - 0041



Rozhodnutie Komisie zo 7. októbra 1998 stanovujúce osobitné podmienky upravujúce dovozy produktov rybolovu a akvakultúry pochádzajúce z Tuniska (oznámené pod číslom dokumentu C(1998) 2978) (Text s významom pre EHP) (98/570/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorou sa stanovujú veterinárne podmienky výroby produktov rybolovu a ich uvádzania na trh [1], naposledy zmenenú a doplnenú smernicou Rady 97/79/ES [2], a najmä na jej článok 11, keďže odborník Komisie vykonal inšpekčnú návštevu Tuniska, aby overil podmienky, za ktorých sa vyrábajú, skladujú a expedujú do Spoločenstva produkty rybolovu; keďže tuniské právne predpisy v oblasti hygienických kontrol a sledovania produktov rybolovu je možné považovať za rovnocenné s tými, ktoré sú stanovené v smernici 91/493/EHS; keďže úrad "Direction générale de la santé animale (DGSA) du ministère de lagriculture" v Tunisku je schopný účinne overovať dodržiavanie platných právnych predpisov; keďže postup pre získanie osvedčenia o zdravotnej neškodnosti uvedený v článku 11 odsek 4 písmeno a) smernice 91/493/EHS musí obsahovať tiež definíciu vzoru osvedčenia, minimálne požiadavky týkajúce sa jazyka alebo jazykov, v ktorých musí byť osvedčenie vypracované a funkciu osoby, ktorá je splnomocnená ho podpísať; keďže podľa článku 11 ods. 4 písm. b) smernice 91/493/EHS je nutné pripevniť na balenia produktov rybolovu značku udávajúcu názov tretej krajiny a schvaľovacie/registračné číslo prevádzky, výrobného plavidla, chladiarenského plavidla alebo mraziarenského plavidla pôvodu; keďže podľa článku 11 ods. 4 písm. c) smernice 91/493/EHS musí byť vypracovaný zoznam schválených prevádzkarní, výrobných plavidiel alebo chladiarenských skladov; keďže musí byť vypracovaný zoznam mraziarenských plavidiel v zmysle smernice 92/48/EHS [3]; keďže tieto zoznamy musia byť vypracované na základe oznámenia od DGSA Komisii; keďže za zaručenie súladu s ustanoveniami stanovenými na tento účel v článku 11 ods. 4 smernice 91/493/EHS preto zodpovedá DGSA; keďže DGSA vydal oficiálne uistenia, týkajúce sa dodržiavania pravidiel uvedených v kapitole V prílohy k smernici 91/493/EHS a týkajúce sa splnenia požiadaviek na schválenie alebo registráciu prevádzkarní, výrobných plavidiel, chladiarenských skladov alebo mraziarenských plavidiel pôvodu, ktoré sú rovnocenné s tými, ktoré sú stanovené touto smernicou; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príslušným úradom Tuniska, ktorý overuje a potvrdzuje, že produkty rybolovu a akvakultúry spĺňajú požiadavky smernice 91/493/EHS, je "Direction générale de la santé animale (DGSA) du ministère de lagriculture" Článok 2 Produkty rybolovu a akvakultúry pochádzajúce z Tuniska musia spĺňať nasledovné podmienky: 1. ku každej zásielke musí byť priložený očíslovaný originál osvedčenia o zdravotnej neškodnosti, ktorý je riadne vyplnený, podpísaný, datovaný a pozostávajúci z jediného listu v súlade so vzorom uvedeným v prílohe A tohto rozhodnutia; 2. produkty musia pochádzať zo schválených prevádzkarní, výrobných plavidiel, chladiarenských skladov alebo registrovaných mraziarenských plavidiel uvedených v prílohe B tohto rozhodnutia; 3. s výnimkou voľne uložených mrazených produktov rybolovu určených na výrobu konzervovaných potravín, musia byť všetky balenia nezmazateľne označené slovom "TUNISKO" a schvaľovacím/registračným číslom prevádzky, výrobného plavidla, chladiarenského skladu alebo mraziarenského plavidla. Článok 3 1. Osvedčenia uvedené v článku 2 ods. 1 musia byť vypracované aspoň v jednom úradnom jazyku členského štátu, kde sa kontroly vykonávajú. 2. V osvedčeniach musí byť uvedené meno, funkcia a podpis zástupcu DGSA a úradná pečiatka DGSA farby odlišnej od farby ostatných údajov. Článok 4 Toto rozhodnutie je adresované členským štátom. V Bruseli 7. októbra 1998 Za Komisiu Franz Fischler člen Komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 187, 7.7.1992, s. 41. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B I. ZOZNAM SCHVÁLENÝCH PREVÁDZKARNÍ Číslo | Názov | Adresa | 1 | Jerba Aquaculture Tunisie (JAT) | Médenine | 3 | Le Dauphin | Ajim-Jerba | 10 | Médigel | Médenine | 12 | Sté Ben Kalia et Fils | Médenine | 14 | Cotuprom | Médenine | 17 | Coprod | Médenine | 101 | Médi-Pêche El Ghoul | Tunis | 105 | Mondher El Ghoul | Tunis | 106 | Kamexport | Tunis | 107 | Fishfarmer | Ariana | 112 | Équimar-Congélation | Tunis | 116 | Sté Ben Hamida Aux Poissons Méditerranéens | Tunis | 118 | Maristar | Tunis | 120 (schválené do 31.12.1998) | Marégel | Tunis | 134 | Méditerranéen Pesca | Tunis | 201 | Mohamed Aouadi | Bizerte | 203 | Jalta Export | Bizerte | 204 | Pêche Export | Bizerte | 205 | Sté Trad des Produits de la Mer | Bizerte | 207 | Sté El Bouhaira | Bizerte | 208 | Horchani Madrague | Bizerte | 209 | Sté Mondher El Ghoul | Bizerte | 210 | Sitex | Bizerte | 215 | Sittep | Bizerte | 221 | STIC | Bizerte | 303 | La Prospère | Nabeul | 310 | Serimex Pêche | Nabeul | 420 | Sté Calambo | Sfax | 423 | Sté Mohamed Sallem et Fils | Sfax | 426 | Promebar | Sfax | 427 | Produits congelés du Bassin méditerranéen (PCBM) | Sfax | 435 | La Perle des Mers | Sfax | 436 | La Reine des Mers | Sfax | 437 | Somopêche | Sfax | 438 | Fish Tunisie | Sfax | 439 | Frigomar | Sfax | 441 | Socepa | Sfax | 442 | Fruitumer | Sfax | 450 | Impex Tunisie | Sfax | 457 | Medifish | Sfax | 461 | Medifi | Sfax | 465 | Sté Ali Mezghani | Sfax | 501 | Aquaculture Hergla | Sousse | 602 | Zagnani Hassen-La Bonté de la Mer | Monastir | 603 | Scala | Monastir | 700 | Bennour et Cic-Kuriat | Mahdia | 751 | Frimar | Mahdia | 753 | Congélation Ben Messaoud | Mahdia | 754 | Ben Hassen Abdeljelil Export | Mahdia | 800 | Poisson d'Or | Tabarka | II. ZOZNAM MRAZIARENSKÝCH PLAVIDIEL Číslo | Názov | Prístav | 211 | La Galite I | Bizerte | 212 | La Galite II | Bizerte | 300 | El Bahri Omar | Nabeul | 308 | Ibn Ziad | Nabeul | 801 | Navire-usine Dhaker | Jendouba | --------------------------------------------------